**OBRAZLOŽITEV**

Prof. dr. Igor Masten se je takoj po pridobljeni diplomi leta 1999 zaposlil na Ekonomski fakulteti Univerze v Ljubljani kot mladi raziskovalec, pod mentorstvom prof. dr. Ivana Ribnikarja. Že pred zaposlitvijo je na fakulteti sodeloval kot demonstrator pri vodenju vaj pri predmetih Makroekonomija in Statistika 2-2 in pri analitičnem delu na projektu Mednarodne primerjave. Kot doktorski študent je leta 2000 začel usposabljanje na Evropskem univerzitetnem inštitutu (RUI) v Firencah, kjer je 24. novembra 2004 tudi doktoriral. Leta 2000 je bil tudi izvoljen v naziv asistenta za področje monetarne ekonomije, leta 2004 pa za področje denarja in financ. Novembra 2005 je bil izvoljen v naziv docenta, leta 2010 v izrednega profesorja in decembra 2015 v naziv rednega profesorja za področje denarja in financ.